དེ་ལས་གཡོན་ཕྱོགས་ཀྱི་འཁྱམས་རའི་སྟེང་ཐོག་བླ་མའི་ལྷ་ཁང་འདི་སྤྱི་ལོ་༡༩༥༠ཡན་མན་གཅིག་ལུ་འབྲུག་རྒྱལ་གཉིས་པའི་གཟིམ་དཔོན་དཔལ་འབར་གྱིས་བཞེངས་ཡོདཔ་དང་།དེ་གི་འོག་ཐོག་སྒྲོལ་མའི་ལྷ་ཁང་འདི་ད་ལྟོ་ཡོད་པའི་སྲིན་ཕུ་བླམ་དོན་གྲུབ་མཆོག་གིས་སྤྱི་ལོ་༡༩༨༧མེ་ཡོས་ལོ་ལུ་བཞེངས་ཡོདཔ་ཨིན་མས།ལྷ་ཁང་མཐའ་སྐོར་གྱི་མ་ཎི་ལག་འཁོར་འདི་བླམ་དོན་གྲུབ་མཆོག་གིས་སྤྱི་ལོ་༡༩༩༡ལུ་བཙུགས་ཡོདཔ་དང་།མགོན་པོ་མ་ཎིང་གི་མགོན་ཁང་འདི་ཧེ་མ་འབད་བ་ཅིན་གུ་རུ་ལྷ་ཁང་དང་གཅིག་ཁར་ཡོདཔ་ཨིན་རུང་སྤྱི་ལོ་༢༠༠༦ལུ་བླམ་དོན་གྲུབ་མཆོག་གིས་མགོན་ཁང་འདི་ལོགས་སུ་བཏོན་ཏེ་གཡོན་ཕྱོགས་ཀྱི་ཟུར་ཁར་སྤོ་བཤུད་མཛད་གནངམ་མ་ཚད།མགོན་ཁང་འདི་ནང་གནས་བདག་སྨུག་བཙན་གྱི་བཀའ་ཁྲབ་ཡང་གསར་བཞེངས་གནང་ནུག